S-1002/2011

Mál þetta, sem dómtekið var 10. október 2011, er höfðað með ákæru útgefinni af lögreglustjóranum á höfuðborgarsvæðinu 6. september 2011 á hendur J-kk-þgf H-kk-þgf, kt. […], Hraunbraut 24, Kópavogi, „fyrir fíkniefnalagabrot, með því að hafa miðvikudaginn 9. júní 2010, að Hraunbraut 24, í Kópavogi, haft í vörslum sínum samtals 217,36 g af maríhúana, 4,08 g af amfetamíni, 0,39 g af tóbaksblönduðu kannabisefni, og jafnframt haft í vörslum sínum að hluta til í sölu- og dreifingarskyni 109 kannabisplöntur, en ákærði hafði um nokkurt skeið fram til þess dags ræktað greindar plöntur.“

Þetta er talið varða við 2. gr., og 5. og 6. gr., laga um ávana- og fíkniefni nr. 65/1974, sbr. og 4. gr. laganna að því er varðar framleiðslu á kannabis, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 217,36 g af maríhúana, 4,08 g af amfetamíni, 0,39 g af tóbaksblönduðu kannabisefni og 109 kannabisplöntur, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 3 gróðurhúsalömpum, 7 viftum, 2 blásurum, 18 brúsum af næringarefnum, 1 vatnsdælu, 1 ljósi og 4 straumbreytum, sem hald var lagt á samkvæmt 7. mgr. 5. gr. framangreindra laga.

Ákærði krefst vægustu refsingar er lög leyfa. Ákærði samþykkir upptökukröfu en tekur fram að tveir blásarar, sem mynd er af í gögnum málsins, hafi ekki verið notaðir við ræktunina, heldur hafi aðrir blásarar verið notaðir sem ekki voru haldlagðir. Ákærði kveðst ætla að afhenda lögreglu blásarana sem hafi verið notaðir við ræktunina og fá þá afhenta haldlögðu blásarana tvo og hefur sækjandi samþykkt þetta. Verjandi ákærða gerir kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1961. Samkvæmt sakavottorði ákærða var hann dæmdur á árinu 1992 í 20 mánaða fangelsi fyrir fíkniefnalagabrot. Þá var hann dæmdur 20. desember 2002 í 20 mánaða fangelsi fyrir fíkniefnalagabrot. Ákærða var veitt uppreist æru 13. september 2006 af dómsmálaráðuneytinu. Við ákvörðun refsingar ákærða vegna brots sem hann er nú sakfelldur fyrir ber að líta til þess að kannabisplönturnar voru að hluta til ætlaðar til sölu- og dreifingar. Samkvæmt matsgerð Rannsóknastofu Háskóla Íslands í lyfja- og eiturefnafræði var ein plantan rannsökuð og var magn tetrahýdrókannabínóls í þurru sýni 13 mg/g, sem samsvarar 5,7 mg/g í upphaflegu sýni. Styrkleiki amfetamíns reyndist vera 5,6% sem samsvarar 7,6% af amfetamínsúlfati. Að öllu þessu virtu þykir refsing ákærða hæfilega ákveðin fangelsi í fjóra mánuði, sem bundin verður skilorði eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 217,36 g af maríhúana, 4,08 g af amfetamíni, 0,39 g af tóbaksblönduðu kannabisefni, 109 kannabisplöntur, 3 gróðurhúsalampar, 7 viftur, 2 blásarar, 18 brúsar af næringarefnum, 1 vatnsdæla, 1 ljós og 4 straumbreytar.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirliti um sakarkostnað er um að ræða kostnað vegna matsgerða Rannsóknastofu Háskóla Íslands í lyfja- og eiturefnafræði, 143.130 krónur. Þóknun verjanda þykir hæfilega ákveðin 48.820 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf H-kk-nf, sæti fangelsi í fjóra mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 217,36 g af maríhúana, 4,08 g af amfetamíni, 0,39 g af tóbaksblönduðu kannabisefni, 109 kannabisplöntum, 3 gróðurhúsalömpum, 7 viftum, 2 blásurum, 18 brúsum af næringarefnum, 1 vatnsdælu, 1 ljósi og 4 straumbreytum.

Ákærði greiði 191.950 krónur í sakarkostnað, þar með talda 48.820 króna þóknun skipaðs verjanda síns, B-kk-ef N-kk-ef hæstaréttarlögmanns.

S-kvk-nf B-kvk-nf